Publication: Magyar Közlöny
Issue: MK-2011-79 (Year: 2011, Number: 79)
Era: contemporary
Section: (1) A polgári perrendtartásról szóló 1952. évi III. törvény (a továbbiakban: Pp.) 185. § (1) bekezdése helyébe a következõ
Paragraph Index: 112

(2) Az e Részben foglaltakat a XV–XXV. fejezet szerinti különleges eljárásokban nem kell alkalmazni. 386/B. § A jelen fejezet szerinti kiemelt jelentõségû pereknél az elsõfokú bíróság köteles erre irányuló kérelem hiányában is elrendelni az ügyek soron kívüli intézését. Az elsõfokú bíróság által elrendelt soronkívüliség az eljárás minden szakaszára, a rendes és rendkívüli perorvoslatokra is kiterjed. 386/C. § (1) A kiemeltjelentõségûperekbena bírósága keresetleveletnyomban,de legkésõbba bírósághozérkezéstõl számított nyolc napon belül megvizsgálja annak megállapítása érdekében, hogy nem kell-e azt a félnek hiánypótlásra visszaadni (95. §), nincs-e helye az ügy áttételének (129. §), illetõleg a keresetlevél idézés kibocsátása nélküli elutasításának (130. §), és a szükséges intézkedéseket megteszi. A bíróság a keresetlevél érkezésétõl számított 60 napon belülre köteles a per elsõ tárgyalását kitûzni, kivéve, ha a törvény a határidõ kezdõ idõpontját illetõen korábbi idõpontot határoz meg. A tárgyalási idõpontra vonatkozó rendelkezéseket nem kell alkalmazni, ha a fél részére a tárgyalásra szóló idézést külföldre kell kézbesíteni és a kézbesítéshez szükséges idõ a tárgyalás határidõn belüli megtartását nem teszi lehetõvé.

Source: https://magyarkozlony.hu/hivatalos-lapok/7603b1cabafa1b3e6f18a750e8c2f1d2851ed819/dokumentumok/9492552faf844c0c0140a91a27817f2dd66da64c/letoltes